ועדת העבודה, הרווחה והבריאות, כנסת 18, פרוטוקול מספר 505, 2011-07-04 11:15

חיים כץ: בוקר טוב.

חיים כץ: יום שני בשבוע, ב' בתמוז, 4.7.2011.

חיים כץ: אני מתכבד לפתוח את ישיבת ועדת העבודה, הרווחה והבריאות, בנושא הצעת חוק לתיקון פקודת הרוחקים, (מס' 20) (הגנה על מידע סודי שנמסר אגב רישום תכשיר רפואי), התשע"א-2011.

חיים כץ: פרוטוקול מספר 505.

חיים כץ: יותר מפעם אחת, נציגי משרד הבריאות מבקשים מאיתנו לקבוע פגישות בנושאים מנושאים שונים ואנחנו כוועדת הבריאות והרבה בגלל מנכ"ל המשרד וסגן שר הבריאות, ביד רכה, קובעים דיונים ודוחים אולי דיונים של מישהו אחר.

חיים כץ: למה אי אפשר לנהל באותה שעה את אותם דיונים.

חיים כץ: לצערי, או לפני צערי, מן המקובלות הוא גם בחקיקה שאנחנו מחוקקים, לפעמים אנחנו משאירים את כל הפרשנות, את כל הניסוחים ליועצים המשפטיים של המשרדים השונים ושל הוועדה, לכן גם פה היו דיונים.

חיים כץ: ולפתע פתאום, אתמול אחרי הצהריים, משרד הבריאות, היועצים המשפטיים – לא מתאים להם לבטל את הדיון.

חיים כץ: אז הזמן שלנו, של הוועדה, הוא לא הפקר.

חיים כץ: זמן הוועדה הוא לא הפקר.

חיים כץ: משרד הבריאות, היועצים המשפטיים עובדים לאט.

חיים כץ: מה לעשות שהם עובדים לאט?

חיים כץ: מה לעשות שתקנות לוקחות שנים?

חיים כץ: מה לעשות שהכל מתגלגל שנים עד שהן זזות, או זזים, אני לא יודע מי יושב שם.

חיים כץ: הרבה מאד זמן.

חיים כץ: אדוני, מנכ"ל משרד הבריאות, מר רוני גמזו, תעביר את אנשי משרדך, שיעבדו בקצב של 60% מהקצב שאתה עובד.

חיים כץ: לא יכול להיות שהאנשים האלה גורמים שהוועדה תפגר בפאזה.

חיים כץ: יש הזדמנות פז, עכשיו, כמו שעשינו בהרבה מאד נושאים, לגמור נושאים שתקועים פה שנים.

חיים כץ: אני לא יודע מה יהיה אחר כך, אבל אתה באת, אתה, באת למשרד הבריאות בשביל לנסות לשפר את איכות החיים של האזרחים במדינת ישראל ולתת יותר בריאות.

חיים כץ: המשרד שלך תוקע לך מקלות בגלגלים.

חיים כץ: לא יכול להיות שבשביל סיבת ניסוח, יגידו לי לבטל דיון שנקבע, שאני לא יכול לקבוע שום דבר אחר.

חיים כץ: שיישבו בלילה, כל הלילה וינסחו.

חיים כץ: כל הלילה שינסחו.

חיים כץ: זה לא עובד ככה.

חיים כץ: שרפו לי יום עבודה.

חיים כץ: הייתי קובע משהו אחר.

חיים כץ: הייתי עושה דיון על בריאות הנפש.

חיים כץ: מה שאתה מבקש, הייתי עושה שעה על בריאות הנפש.

חיים כץ: דיון ציבורי.

חיים כץ: חסר נושאים?

חיים כץ: תכניס לאנשים במשרד שלך שזמן הוועדה הוא לא זמן הפקר, שהם יבינו את זה.

חיים כץ: תודה רבה לכם.

חיים כץ: הישיבה נעולה.